**Ν. ΚΑΖΑΝΤΖΑΚΗΣ: ΜΙΑ ΚΥΡΙΑΚΗ ΣΤΗΝ ΚΝΩΣΣΟ**

Ο Ν. Καζαντζάκης γεννήθηκε στο Ηράκλειο της Κρήτης το 1883 και πέθανε στο Φράιμπουργκ Δανίας το 1957. Σπούδασε Νομικά στην Αθήνα και το Παρίσι, όπου και εκπόνησε τη διδακτορική διατριβή του. Ασχολήθηκε με όλα τα είδη της λογοτεχνίας, ενώ έγραψε και ταξιδιωτικές εντυπώσεις από τα ταξίδια του στην Ελλάδα και τον κόσμο. Μετέφρασε αρχαίους Έλληνες και μεγάλους Ευρωπαίους συγγραφείς. Το έργο του έχει μεταφραστεί σε πολλές γλώσσες.

**ΘΕΜΑ:** Περιήγηση του συγγραφέα στον αρχαιολογικό χώρο της Κνωσσού, συνάντηση με έναν καθολικό ιερέα και προβληματισμός γύρω από την ύπαρξη του θεού και το αρχαίο παρελθόν της Κρήτης.

**ΕΝΟΤΗΤΕΣ**

1η *«Για να αλλαξοστρατίσω ….Χριστός»*: Στον δρόμο για την Κνωσσό. Συνάντηση του συγγραφέα με τη γριούλα και τον αβά Μυνιέ.

2η *«Έτρεχε…. παιχνίδι»:* Η συμπεριφορά του φύλακα.

3η *«Με πήρε … άβυσσο»*: Οι σκέψεις για τον Θεό

4η *«Καθίσαμε …. ζωής»*: Η προσπάθεια κατανόησης του βαθύτερου νοήματος του Μινωικού πολιτισμού

5η *«Τι συλλογιέσαι …έχετε γεια!»*: Ο αποχαιρετισμός της Κνωσσού.

**ΕΙΔΟΣ ΚΕΙΜΕΜΟΥ** ταξιδιωτικό, αλλά ο συγγραφέας δεν μιλά σαν τουρίστας. Πρόθεσή του δεν είναι να δώσει πληροφορίες για τα αξιοθέατα και την Ιστορία, αλλά ο τόπος και το ταξίδι γίνεται αφορμή για βαθύτερους προβληματισμούς, για αναζήτηση απαντήσεων σε ερωτήματα που τον απασχολούν.

**ΤΑ ΠΡΟΣΩΠΑ ΤΟΥ ΑΠΟΣΠΑΣΜΑΤΟΣ**

Διακρίνονται σε δύο κατηγορίες :

**γριούλα – φύλακας** απλοί, φυσικοί, αυθόρμητοι, φιλόξενοι, καθημερινοί άνθρωποι (αντιπροσωπεύουν τη φυσική διάσταση του ανθρώπου)

**αβάς - συγγραφέας** έχουν διάθεση μελέτης, εμβάθυνσης στο μυστήριο της ζωής, δεν αρκούνται από τις απλές χαρές, βασανίζονται από διάφορα ερωτήματα, αναζητούν απαντήσεις.

**ΗΘΟΓΡΑΦΗΣΕΙΣ**

**ΓΡΙΟΥΛΑ :** φιλόξενη, ευγενική, καλόκαρδη, αυθόρμητη, ανιδιοτελής

**ΦΥΛΑΚΑΣ:** απλός, λαϊκός, αφοσιωμένος στη δουλειά του, αγάπη για την Ιστορία και τον τόπο του, φιλοπερίργος.

**ΑΒΑΣ ΜΥΝΙΕ :** αρχαιομάθεια**,** αγάπη για τη γνώση,κοινωνικός, συναναστροφή με όλα τα κοινωνικά στρώματα *(«σύχναζε στον κόσμο, χωράτευε με μεγάλες κυράδες»*), συνείδηση της αποστολής του (να διδάξει τη θρησκεία – πείθει ακόμα και τους άθεους), αισιόδοξη διάθεση με την οποία προσεγγίζει τους ανθρώπους, φορέας ενός μηνύματος ζωής και ελπίδας (*«τον αναστημένο, όχι τον σταυρωμένο Χριστό»*).

**ΧΩΡΟΣ ΚΑΙ ΣΥΜΒΟΛΑ** αποτελούν αφορμή για να ξεδιπλωθεί ο στοχασμός για

τον Θεό και τον κρητικό πολιτισμό

* υποβλητική ατμόσφαιρα τόπου
* ιερά σύμβολα
* θέατρο – χώρος ιερών τελετουργιών (ταυροκαθάψια)
* πέταγμα περιστεριών
* μυστηριακή γοητεία κρητικής γης.

**ΣΥΖΗΤΗΣΗ ΓΙΑ ΤΟΝ ΘΕΟ**

**Αφορμή**: ο αβάς προσευχήθηκε μπροστά το ιερό σύμβολο των Μινωιτών

**Η άποψη του αβά** : ανεξάρτητα από το εφήμερο σύμβολό του υπάρχει σταθερά ο ίδιος Θεός.

**ΠΡΟΒΛΗΜΑΤΙΣΜΟΙ ΤΟΥ ΣΥΓΓΡΑΦΕΑ ΓΙΑ ΤΟΝ ΘΕΟ**

* ο διαφορετικός τρόπος αντιμετώπισης διακρίνεται από την αρχή του κειμένου (οι άλλοι πήγαιναν να λειτουργηθούν στην εκκλησία – ο συγγραφέας πήγε να χαιρετήσει την Άγια Κρήτη)
* διάθεση να ερευνήσει, να προσεγγίσει το αιώνιο πρόσωπο του Θεού
* «*εωσφορική*», ανατρεπτική περιέργεια τον οδηγεί στο χάος, ίσως και στην άρνηση του Θεού η προσπάθεια του ανθρώπου να εμβαθύνει στην ιδέα του Θεού – επικίνδυνο, οδυνηρό πνευματικό παιχνίδι.
* Η σχέση του Καζαντζάκη με τον Θεό είναι περισσότερο έναν αδιάλειπτος αγώνας πνευματικός, ψυχικός του ανθρώπου να μετατρέψει τις σκοτεινές του πλευρές σε αρετή, να φτάσει στην τελείωση.

**ΜΕΤΑΒΑΣΗ ΣΕ ΑΛΛΟ ΘΕΜΑ ΣΥΖΗΤΗΣΗΣ: ΤΟΝ ΜΙΝΩΙΚΟ ΠΟΛΙΤΙΣΜΟ**

**Συνδετικός κρίκος**: **το θέμα του θείου** (άγιος τόπος – η Μεγάλη Θεά)

**Μέτρο σύγκρισης**: μορφή και διαστάσεις αγαλμάτων θεών στην Μινωική Κρήτη

* σε σχέση με άλλους πολιτισμούς της ίδια εποχής **νέα αντίληψη για τον θεό**: ο θεός ήρθε στα μέτρα του ανθρώπου.
* Σε σχέση με τον κατοπινό πολιτισμό της υπόλοιπης Ελλάδας (στην Κρήτη, πιο χαριτωμένος, *όλο ευκινησία και χάρη και ανατολίτικη χλιδή*

**ΧΑΡΑΚΤΗΡΙΣΤΙΚΑ ΑΡΧΑΙΟΥ ΚΡΗΤΙΚΟΥ ΠΟΛΙΤΙΣΜΟΥ**

* Δεν έχει μεταφυσική διάσταση (η τέχνη, η θρησκεία, ο τρόπος ζωής), ενδιαφέρεται για τα προβλήματα της επίγειας ζωής)
* Κέντρο του πολιτισμού αυτού: ο άνθρωπος.
* Επηρεάστηκε από τη δυναμική του τόπου, που προκαλεί να απολαύσει ο άνθρωπος τη χαρά της ζωής
* Χαρακτηριστικά του: η απλότητα, η φυσικότητα, ο αυθορμητισμός παιδιού.
* Πολιτισμός, όμως ακόμη άγνωστος

**ΠΩΣ ΒΙΩΝΕΙ Ο ΣΥΓΓΡΑΦΕΑΣ ΤΟΝ ΜΙΝΩΙΚΟ ΠΟΛΙΤΙΣΜΟ**

* Δεν τον ενδιαφέρουν τα «ένδοξα» ερείπια, τα αξιοθέατα, τα έργα τέχνης
* Προσπαθεί να ανακαλύψει την ουσία του πολιτισμού μέσα από τα ιερά σύμβολα, τις τοιχογραφίες, την σχέση του με τον τόπο.

**ΑΦΗΓΗΜΑΤΙΚΟΙ ΤΡΟΠΟΙ**

* Αφήγηση (α' πρόσωπο, πρόδρομες αφηγήσεις
* Περιγραφή
* Διάλογος
* Εσωτερικός μονόλογος
* Σχόλιο

**ΓΛΩΣΣΑ - ΥΦΟΣ**

* Λόγος βαθιά ποιητικός, φιλοσοφικός
* Πολλά επίθετα, σύνθετες λέξεις, λεξιλογικός πλούτος
* Σύνθετος, πλούσιος, μικροπερίοδος λόγος, προτάσσεται το ρήμα και το υποκείμενο παραλείπεται γιατί εννοείται συνήθως
* Ακόμα και στον μακροπερίοδο λόγο, οι προτάσεις σαφείς, διαχωρίζονται με σημεία στίξης (πολλά ασύνδετα)
* Ύφος φυσικό, εξομολογητικό, στοχαστικό, ποιητικό

**ΣΧΗΜΑΤΑ ΛΟΓΟΥ**

* Μεταφορές
* Παρομοιώσεις
* Ασύνδετα
* Εικόνες οσφρητικές, οπτικές, ακουστικές
* Προσωποποιήσεις
* αντιθέσεις